VEGA præsenterer

**Synthkongen Dorian Concept endevender jazzen og fusionen**

*Den 1. oktober tager den østrigske producer, Dorian Concept, dig med på en forunderlig, musikalsk rejse til synthesizerens rige.*

Med albummet *Joined Ends* fra 2014 besluttede Dorian Concept sig for at gentænke arbejdet med sine produktioner. Han begyndte at implementere live instrumentering og trak på genrer som jazz, fusion, prog og funk. Resultatet blev sidste års mesterlige album, *The Nature of Imitation*, der modtog solid ros fra internationale anmeldere. Pitchfork skrev bl.a.:

*“In its squelching synths and vocoded voices, Dorian Concept creates something that ’70s and ’80s electro-funk auteurs like Kraftwerk, George Clinton, and Roger Troutman hinted at: computer music that uncannily imitates the funk, rather than just faking it*.

Albummet starter med nummeret "Promises", der er et vildt nedkog af dronede synthflader og atmosfæriske vokaler. Lytteren bliver masseret ind i en eklektisk verden af jazz fra 60´erne og fusion fra 70´erne. Det er svulstige blå toner blandet med organiske funk-grooves, som skaber Dorian Concepts frodige, musikalske univers.

Albummet er udgivet på Flying Lotus´ pladeselskab Breedfeeder, der huser store internationale navne som Kamasi Washington og Thundercat. Dorian Concept har turneret med Flying Lotus, som han også hjalp på albummet *Cosmogramma*, der står som et sandt mesterværk inden for electronica-genren.

Dorian Concept klatrede i en ganske ung alder hurtigt op af den musikalske rangstige med sine unikke produktioner. Men det var med hjemmevideoer af virtuose udfoldelser på hovedinstrumentet KORG-keyboardet, at han opnåede international opmærksomhed. Producere som Gilles Peterson, Benji B og Marry Anne Hobbs stod i kø for at rose talentet.

**Fakta om koncerten**

Dorian Concept (AT)

Tirsdag den 1. oktober kl 20.00

Lille VEGA, Enghavevej 40, 1674 København V

Billetpris 170 kr. + gebyr

Billetsalget starter i dag kl 10.00 via VEGA.dk og Ticketmaster